recursal/SuperWikiNEXT-32B huggingface dataset:
**„მემანქანე"** (ესპ. El Maquinista; ინგლ. The Machinist) — 2004 წლის ფსიქოლოგიური თრილერი, რომლის რეჟისორია ბრედ ანდერსონი, ხოლო სცენარის ავტორია სკოტ კოსარი. მთავარ როლს ასრულებს კრისტიან ბეილი. 

ფილმი ინდუსტრიულ ქარხანაში დასაქმებულ მემანქანე ტრევორ რეზნიკის შესახებ მოგვითხრობს, რომელიც ინსომნიით იტანჯება. მისი არასტაბილური ფსიქოლოგიური მდგომარეობა ქარხანაში უბედური შემთხვევის მიზეზი გახდება. რეზნიკს სამუშაოდან დაითხოვენ, რის შემდეგაც მას დანაშაულისა გრძნობა და პარანოია თანდათან უფრო და უფრო სტანჯავს. 

„მემანქანემ" კრიტიკოსთაგან დადებითი გამოხმაურება მიიღო. განსაკუთრებული შექება დაიმსახურა ბეილის შესრულებამ, რომელმაც როლისთვის 28 კილოგრამი დაიკლო. ფილმი ესპანეთის, გაერთიანებული სამეფოს, საფრანგეთისა და აშშ-ის საერთაშორისო თანაწარმოებას წარმოადგენს.

წარმოება
--------

კრისტიან ბეილი როლისთვის დიეტას ოთხი თვის მანძილზე იცავდა, რადგან მისი პერსონაჟი ავადმყოფურად გამხდარი უნდა ყოფილიყო. მსახიობის ყოფილი თანაშემწის მიერ დაწერილი ბიოგრაფიის მიხედვით, მისი ყოველდღიური რაციონი მოიცავდა „წყალს, ვაშლს და ერთ ჭიქა ყავას, ასევე დროგამოშვებით ვისკის." ბეილმა 28 კილოგრამი დაიკლო, რის შედეგადაც მისი სხეულის წონა 54 კილოგრამი გახდა. მსახიობს სურდა, არ შეეწყვიტა დიეტა და 45 კილოგრამამდე მიეღწია, თუმცა ფილმის შემქმნელებმა მას ამის უფლება არ მისცეს, რათა ჯანმრთელობის პრობლემები არ შექმნოდა. ბეილის წონის რადიკალური დაკლება სცენარის მიხედვით არ იყო დაგეგმილი, რადგან, თავდაპირველად, როლი უფრო დაბალი, 170 სმ-ის სიმაღლის, მსახიობისთვის იყო განსაზღვრული, თუმცა 183 სმ-ის სიმაღლის ბეილი თავისი სურვილით შეეჭიდა ამ გამოწვევას. „მემანქანის" გადაღების დასრულების შემდეგ მსახიობს ექვსი თვე ჰქონდა იმისთვის, რომ კვლავ აღედგინა წონა ფილმისთვის „ბეტმენი: დასაწყისი", რასაც მან ვარჯიშითა და შესაბამისი კვებით მიაღწია.

იხილეთ აგრეთვე
--------------

* ინსომნია (2002 წლის ფილმი)
* ბრწყინვალე გონება (ფილმი)

რესურსები ინტერნეტში
--------------------

* 

* „The Machinist" — კინოფილმების ინტერნეტ-მონაცემთა ბაზა (ინგლისური)
* „The Machinist" — Box Office Mojo-ზე

სქოლიო
------

1. ↑  *THE MACHINIST* (15). *Tartan Films*. British Board of Film Classification.  დაარქივებულია ორიგინალიდან — 2014-02-22. ციტირების თარიღი: 2021-05-11.
2. ↑  The Machinist (2004). *The Numbers*.
3. ↑  The Machinist. *Box Office Mojo*.
4. ↑  „Christian Bale Was Almost In 'Titanic'". *The Huffington Post*. 2012.
5. ↑  „How A Typo Caused Christian Bale To Lose 60 Pounds". *The Huffington Post*. 2014.
**ჩატალ-ობის ყორღანები** (რუს. Курганы Чатал-Оба) — არქეოლოგიური ობიექტი სოფელ ჩალტირის შესასვლელში, მიასნიკოვის რაიონი, როსტოვის ოლქი, რუსეთის ფედერაცია. მკვლევრები გამოჰყოფენ ჩრდილოეთისა და სამხრეთის ყორღანებს.

ისტორია
-------

ისტორიკოსები ვარაუდობენ, რომ ეს ყორღანები უნდა ეკუთვნოდეს შუა ბრინჯაოს ხანას. არქეოლოგიური სამუშაოები სამხრეთ ყორღანის ტერიტორიაზე მიმდინარეობდა 1996 წელს ცნობილი არქეოლოგის ევგენი ბესპალის ხელმძღვანელობით. ყორღანის კვლევის დროს დადასტურდა სამი ძირითადი მიწაყრილი და ათობით სამარხი. სამარხებიდან ორი ეკუთვნოდა გვიანი ბრინჯაოს ხანას, დანარჩენები კი განეკუთვნებოდა შუა ბრინჯაოს ხანას. ერთი სამარხი კი XVII-XVIII საუკუნეებს განეკუთვნებოდა. სამუშაოების მიმდინარეობის დროს აღმოაჩინეს სარმატების ოქროს ნივთები.

2001 წლიდან დაიწყო არქეოლოგიური გათხრები ჩრდილოეთის ყორღანზე. სამუშაოებს ხელმძღვანელობდა რუსეთის ისტორიისა და კულტურის ძეგლთა დაცვის საზოგადოების ექსპედიცია. აღმოაჩინეს ხუთი მიწაყრილი და 18 სამარხი, რომელთაგანაც 16 მკვლევარებმა დაათარიღეს შუა ბრინჯაოს ხანით. ასევე აღმოაჩინეს ყივჩაყთა სალოცავი ქვის საკურთხევლით, ასევა ადრესარმატული სამარხები.

აღწერა
------

ყორღანების თანამედროვე სიმაღლეა 4 მეტრი, სავარაუდოდ ადრე იგი უფრო მაღალი უნდა ყოფილიყო. არსებობს ვარაუდი, რომ ჩატალ-ობის ყორღანები იყოს საგვარეულო სამარხი. სამარხები, რომელიც აღმოჩენილია კატაკომბებში, მიეკუთვნება შუა ბრინჯაოს ხანას. რამდენიმე აქ აღმოჩენილი ნივთი გამოფენილია ტანაისის არქეოლოგიური მუზეუმ-ნაკრძალის საგამოფენო დარბაზებში.

სქოლიო
------

1. 1 2  «Донского Шлимана» погубило древнее золото скифов.  დაარქივებულია ორიგინალიდან — 2018-06-29. ციტირების თარიღი: 2017-03-14.
2. ↑  Мясниковский район
3. 1 2 3 4  П. А. Ларенок. Курганы Чатал Оба (некоторые полевые наблюдения о развитии погребального обряда в эпоху средней бронзы на правобережье дельты р. Дон)
4. ↑  Штрихи к портрету археолога Е. И. Беспалого.  დაარქივებულია ორიგინალიდან — 2017-03-08. ციტირების თარიღი: 2017-03-14.
5. ↑  Археологический музей-заповедник Танаис.  დაარქივებულია ორიგინალიდან — 2017-03-08. ციტირების თარიღი: 2017-03-14.
|  |  |
| --- | --- |
|  | სხვა მნიშვნელობებისთვის იხილეთ **კივი**. |

**კივი** (ლათ. Apteryx) — უფრთო ფრინველების გვარი კივისნაირთა რიგისა (რიგში ერთადერთი ოჯახი (**კივისებრნი**) შედის). ცნობილია 5 სახეობა, რომელიც გავრცელებიულია ახალი ზელანდიის კუნძულებზე. მათი სხეულის წონა 0,4—4 კგ აღწევს. აქვთ გრძელი ნისკარტი, ნისკარტის ფუძესთან დიდი ნესტოები, ფაფუკი ბუმბული, 4-თითიანი ფეხები (უკანა თითი რუდიმენტურია). ჩონჩხი არაპნევმატურია, ლავიწი არა აქვთ. კივისნაირნი მორუხო-მურა ფერისანი არიან. საჭის ბუმბულები არ გააჩნიათ. აქვთ კარგად განვითარებული სმენა და ყნოსვა. ბინადრობენ ნესტიან, უღრან ტყეებში. ცხოვრობენ წყვილებად (მონოგანურნი არიან). მრავლდებიან წელიწადში 2-ჯერ. დედალი დებს 1 (მეტად იშვიათად 2) კვერცხს. კრუხობს მამალი 75—77 დღის განმავლობაში. იკვებებიან ჭიებით, მწერებით. მათი ჭუპრებითა და მატლებით. სქესმწიფობას აღწევენ 3—5 წლისა. ამოწყდომის გზაზე მდგარი ფორმებია.

ლიტერატურა
----------

* *ჟორდანია რ.*, ქართული საბჭოთა ენციკლოპედია, ტ. 5, თბ. 1980. — გვ. 511.

სქოლიო
------

1. ↑  კივი (TSN 174393). ინტეგრაციული ტაქსონომიის საინფორმაციო სისტემა.
**ბატონი-420** (ჰინ. श्री ४२०; ინგლ. Shree 420) — 1955 წლის ინდური კომედიურ-დრამატული ფილმი. რეჟისორი — რაჯ კაპური. 

ფილმი გადაღებულია ხოჯა აჰმად აბასის ნაწარმოების მიხედვით. „420"-ში იგულისხმება ინდოეთის სისხლის სამართლის კოდექსის 420-ე მუხლი, რომელიც ითვალისწინებს სასჯელს თაღლითობისთვის. შესაბამისად „ბატონი-420" თაღლითების დამამცირებელი ტერმინია.

სიუჟეტი
-------

სოფლელი ობოლი, მაგრამ განათლებული ბიჭი — რაჯი (რაჯ კაპური) ალაჰაბადიდან ბომბეიში ფეხით მიემგზავრება, რათა პატიოსანი გზით იშოვოს ფული. მას ღარიბი, მაგრამ კეთილსინდისიერი ვიდია (ნარგიზ დათი) შეუყვარდება. მალე ცხოვრება დიდ გამოცდას მოუწყობს. აღმოაჩინა, რომ პატიოსნებით და კეთილსინდისიერებით წარმატებას მიღწევას ვერ შეძლებდა. ის თაღლითების გავლენის ქვეშ ექცევა და თვითონაც „420" ხდება. ვიდია ცდილობს რაჯის გამოსწორებას, მაგრამ დიდ წინააღმდეგობებს აწყდება.

„ბატონი-420" ყველაზე პოპულარული ფილმი იყო ინდური ფილმებიდან მისი გამოსვლის მომენტში. სიმღერა „Mera Joota Hai Japani" („ჩემი ფეხსაცმელები იაპონურია"), მუკეშის შესრულებით, პოპულარული და ახალი, დამოუკიდებელი ინდოეთის პარტიოტიზმის სიმბოლო გახდა.

მხოლოდ ინდოეთში 1955 წელს ფილმმა ₹39 მილიონი (2020 წლის 45 მილიონი აშშ დოლარის ექვივალენტი) შემოსავალი მოიტანა. აქედან სუფთა მოგება ₹20 მილიონი (2020 წლის 23 მილიონი აშშ დოლარის ექვივალენტი) იყო. ფილმმა „ბლოკბასტერის" სტატუსი მიიღო და ყველაზე შემოსავლიანი ფილმის სტატუსს 2 წელი ინარჩუნებდა. ეს რეკორდი 1957 წელს „დედა ინდოეთმა" მოხსნა.

ყოფილ საბჭოთა კავშირში „ბატონი-420" 1956 წელს გამოვიდა (დუბლირებული გორკის სახელობის კინოსტუდიის მიერ) და იმ წელს მეორე ფილმი იყო კინოგაქირავებაში. იმის მიუხედავად, რომ უჩვეულოდ მაღალ ფასად იქნა შეძენილი, ფილმი ყველაზე პოპულარული უცხოური ფილმი გახდა, რომელმაც 35 მილიონზე მეტი მაყურებელი მოაგროვა.

ჯილდოები
--------

* საუკეთესო ოპერატორული ნამუშევარი — რადხუ კარმაკარი
* საუკეთესო მონტაჟი — გ. გ. მაიეკარი
* ეროვნული კინოპრემია — საპატიო სიგელი საუკეთესო მხატვრული ფილმისთვის ჰინდის ენაზე

როლებში
-------

* რაჯ კაპური — რანბირ რაჯი
* ნარგიზ დათი — ვიდია შასტრი
* ნადირა — მაია
* ნემო — სონაჩანდ დხარმანანდი
* ლალიტა პავარი — განგა მაი
* იფტეკარი — პოლიციის ინსპექტორი
* ჰარი შიფდასანი — პხილაჩანდი
* ნანა პალსიკარი — მოთამაშე
* ბუდო ადვანი — ვიდიას მამა
* მ. კუმარი — მაწანწალა

რესურსები ინტერნეტში
--------------------

* 

* ვიკისაწყობის ლოგო შეგიძლიათ იხილოთ მედიაფაილები თემაზე **„ბატონი 420"** ვიკისაწყობში.
* 

* „ბატონი-420" — კინოფილმების ინტერნეტ-მონაცემთა ბაზა (ინგლისური)
* Shree 420
* Shree 420: Raj Kapoor's masterpiece

სქოლიო
------
**„ზაკ სნაიდერის სამართლიანობის ლიგა"** (ინგლ. ***Zack Snyder's Justice League***, ასევე ***Snyder Cut***) ― 2021 წლის სუპერგმირული ფილმი, 2017 წლის ამერიკული ფილმის, „სამართლიანობის ლიგის" რეჟისორული ვერსია. იგი ეფუძნება DC Comics-ის იმავე სახელწოდების სუპერგმირების გუნდს და წარმოადგენს ზემოხსენებული ფილმის იმ ვერსიას, რომელიც ჩაფიქრებული ჰქონდა რეჟისორ ზაკ სნაიდერს, ვიდრე პროექტს დატოვებდა. თეატრალური ვერსიის მსგავსად, „ზაკ სნაიდერის სამართლიანობის ლიგა" შეეხება სუპერგმირების გუნდს, რომელშიც შედის ბეტმენი (ბენ აფლეკი), სუპერმენი (ჰენრი კევილი), ქალი-საოცრება (გალ გადოტი), საიბორგი (რეი ფიშერი), აკვამენი (ჯეისონ მომოა) და ფლეში (ეზრა მილერი) და მათ მცდელობას, გადაარჩინონ მსოფლიო კატასტროფული საფრთხისგან, რომელიც მას დარქსაიდის (რეი პორტერი), სტეპენვულფის (კიარან ჰინდსი) და მათი პარადემონების არმიისგან ემუქრება. 

„სამართლიანობის ლიგა", Warner Bros.-მა 2017 წელს გამოუშვა. მისი წარმოება რთული პროცესი იყო. სცენარმა არაერთი ცვლილება განიცადა 2016-2017 წლებში. 2017 წლის მაისში, პოსტ-პროდუქციის დროს სნაიდერმა პროექტი დატოვა, რისი მიზეზიც მისი ქალიშვილის გარდაცვალება იყო. ფილმის დასამთავრებლად ჯოს უიდონი დაიქირავეს, თუმცა იგი ფილმის კრედიტებში რეჟისორად მოხსენიებული არაა. უიდონმა რამდენიმე ახალი სცენა გადაიღო და განახორციელა სხვა ცვლილებებიც. ფილმის ტონი უფრო ნათელი გახდა, მასში შევიდა მეტი იუმორი, ხოლო ხანგრძლივობა, მწარმოებელი კომპანიის მოთხოვნით, მკვეთრად შემცირდა. ფილმის თეატრალურმა ვერსიამ კრიტიკოსთა არასახარბიელო გამოხმაურება გამოიწვია და ფინანსური კრახი აღმოჩნდა, რის შედეგადაც Warner Bros.-მა შეცვალა DC-ს გაფართოებული სამყაროს მიმართულება და ინდივიდუალური ფილმების წარმოებაზე ორიენტირდა.

ფილმის რთული საწარმოო პროცესის და სნაიდერის წამოსვლამდე მისი მდგომარეობის შესახებ დეტალების გავრცელებასთან ერთად ბევრმა ფანმა გამოთქვა ინტერესი სნაიდერის ხედვასთან უფრო შესაბამისი ვერსიის ნახვაზე. ფანებთან ერთად ფილმის მსახიობებმაც წამოიწყეს პეტიციები ამ ვერსიის გამოშვების მოთხოვნით, რომელსაც *Snyder Cut* („სნაიდერის ვერსია") შეარქვეს. ამ დროისათვის კინოინდუსტრიის წარმომადგენლებმა მოთხოვნის განხორციელება ნაკლებსავარაუდოდ მიიჩნიეს. მიუხედავად ამისა, 2020 წლის თებერვალში Warner Bros.-მა გადაწყვეტილება შეცვალა, ხოლო მაისში სნაიდერმა გამოაცხადა, რომ ფილმის თავდაპირველი ვერსია გამოვიდოდა სტრიმინგ პლატფორმაზე HBO Max, სახელწოდებით „ზაკ სნაიდერის სამართლიანობის ლიგა" (*Zack Snyder's Justice League*). დამატებითი ვიზუალური ეფექტები, საუნდტრეკი და მონტაჟი $70 მილიონი დაჯდა, 2020 წლის ოქტომბერში კი ახალი სცენებიც გადაიღეს. თავდაპირველი გეგმით, ნამუშევარი სატელევიზიო მინისერიალის, ხოლო შემდეგ, სრულმეტრაჟიანი, ოთხსაათიანი ფილმის სახით უნდა გამოსულიყო, თუმცა, მინისერიალის გეგმაზე 2021 წლის იანვარში კომპანიამ უარი თქვა. ფილმი სნაიდერის ქალიშვილის, ოტემის ხსოვნას ეძღვნება. 

„ზაკ სნაიდერის სამართლიანობის ლიგა" HBO Max-ის სტრიმინგ პლატფორმაზე 2021 წლის 18 მარტს გამოვიდა. კრიტიკოსების უმეტესობამ იგი 2017 წლის ვერსიასთან შედარებით წინსვლად მიიჩნია. ქება დაიმსახურა სნაიდერის რეჟისურამ და პერსონაჟებმა, თუმცა, ხანგრძლივობა კრიტიკის საგანი გახდა.

სქოლიო
------

1. 1 2  Kit, Borys.  (October 21, 2020) Jared Leto to Play Joker in Zack Snyder's 'Justice League' (Exclusive). ციტირების თარიღი: October 21, 2020
**„თავისუფლების ძახილი"** (ინგლ. Cry Freedom) — რიჩარდ ატენბოროს მხატვრული ფილმი, რომელიც 1987 წელს იქნა გადაღებული დონალდ ვუდსის წიგნების მიხედვით. ფილმი ძირითადად ზიმბაბვეში იქნა გადაღებული.

სიუჟეტი
-------

ფილმის მოქმედება ხდება 1970 წლებში სამხრეთ აფრიკაში მმართველი რეჟიმის წინააღმდეგ გამოსვლების ფონზე, რომელიც იმ პერიოდისთვის ატარებდა რასობრივი სეგრეგაციის პოლიტიკას.

სამხრეთ აფრიკული ლიბერალური გამოცემის „დეილი დისპატჩის" რედაქტორი დონალდ ვუდსი აქვეყნებს კრიტიკულ სტატიას „შავკანიანთა თვითშეგნების" ლიდერის სტივ ბიკოს შესახებ. ის მას კიცხავს საზოგადოებაში დაგროვილი რასობრივი პრობლემებისადმი მოქნილი მიდგომის არარსებობის გამო. პირადი შეხვედრის შემდეგ, დონალდ ვუდსი აღიარებს თავისი მოწინააღმდეგის პოზიციის სისწორესა და სტივ ბიკოს სახით ახალ მეგობარს შეიძენს.

სტივ ბიკოს უფლება არ ჰქონდა თავისუფლად გადაადგილებულიყო ქვეყანაში და იძულებული გახდა დაერღვია სპეციალური რეჟიმი, რასაც მოჰყვა მისი დაპატიმრება და შემდეგ სიკვდილი. ხელისუფლების ვერსიით ბიკო გარდაიცვალა შიმშილობისგან, რომელიც მან დაპატიმრებისას გამოაცხადა, თუმცა ვუდსის მიერ ჩატარებულმა გამოძიებამ ნათლად მიუთითა იმ ძალადობაზე, რომელიც გამოიყენეს ბიკოს მიმართ.

ვუდსი ცდილობს გაემგზავროს დიდ ბრიტანეთში და გამოაქვეყნოს შეგროვებული მასალა. ტერმინალურ კორპუსში იგი დააკავეს და ბრალი წაუყენეს ანტისახელმწიფოებრივ ქმედებებში. ვუდს ეკრძალება ჟურნალისტიკით დაკავება და მის სახლი მუდმივი პოლიციის ზედამხედველობის ქვეშ იმყოფება.

დონალდ ვუდსის ლონდონის გამომცემლის მხარდაჭერით ის ოჯახთან ერთად გაიქცევა სამხრეთ აფრიკიდან.

როლებში
-------

* დენზელ ვაშინგტონი - სტივ ბიკო
* კევინ კლაინი - დონალდ ვუდსი
* პენელოპა უილტონი - ვენდი ვუდსი
* ჯონ ტოუ - ჯიმი კრიუგერი
* ხიანიტა უოტერმენი - ნტსიკი ბიკო
* ქეით ჰარდი - ჯენი ვუდსი
* ჯოზეთ საიმონი - ექიმი რამპელე
* ენდრი უელი - რედაქტორი
* კევინ მაკნოლი - კენი

რესურსები ინტერნეტში
--------------------

* Cry Freedom (1987) - კინოფილმების ინტერნეტ-მონაცემთა ბაზა IMDB
* Cry Freedom (1987)

სქოლიო
------

1. ↑  Cry Freedom. Box Office Mojo. ციტირების თარიღი: 7 ივლისი 2014.
**„ბლექ სი არენა"** (ინგლ. Black Sea Arena) — ყველაზე დიდი საკონცერტო დარბაზი საქართველოში. გაიხსნა 2016 წლის 31 ივლისს. იტევს 10 000-მდე მაყურებელს. მდებარეობს კურორტ შეკვეთილში, ოზურგეთის მუნიციპალიტეტში. საკონცერტო დარბაზის მიმდებარე ტერიტორიაზე, 7 ჰექტარ ტერიტორიაზე გაშენებულია „მუსიკოსთა პარკი".

დარბაზის მშენებლობა 2008 წელს ფონდ „ქართუს" ინიციატივით დაიწყო და მასში ფონდმა დაახლოებით 115 მილიონი აშშ დოლარის ინვესტიცია განახორციელა. მშენებლობის დასრულების შემდეგ, 2016 წლის 10 ივლისს არენა ფონდმა უსასყიდლოდ გადასცა სახელმწიფოს. „ბლექ სი არენა" აღჭურვილია სპეციალური აპარატურითა და განათების სისტემებით, რომელიც გრანდიოზული შოუების ჩატარების საშუალებას იძლევა. დარბაზს აქვს მოძრავი სახურავი, რომელიც ამინდზეა მორგებული. საკონცერტო სივრცე სრულად ადაპტირებულია შეზღუდული შესაძლებლობის მქონე პირებისათვის. Black Sea Arena ოფიციალურად 2016 წლის 31 ივლისს, მომღერალ კრისტინა აგილერას კონცერტით გაიხსნა. დარბაზში სხვადასხვა დროს გაიმართა ელტონ ჯონის, ენიო მორიკონეს, Jessie J-ის, ნინო ქათამაძის, ქეთი მელუას და სხვა კონცერტები. 2020 წელს ბლექ სი არენა დაჯილდოვდა გერმანული პრემია German Design Award-ით შესანიშნავი არქიტექტურისთვის.

გალერეა
-------

* ბლექ სი არენას სცენაბლექ სი არენას სცენა
* კრისტინა აგილერა ბლექ სი არენას სცენაზეკრისტინა აგილერა ბლექ სი არენას სცენაზე

რესურსები ინტერნეტში
--------------------

ვიკისაწყობში არის გვერდი თემაზე:
***ბლექ სი არენა***

* ოფიციალური საიტი
* ბლექ სი არენა Facebook-ზე

სქოლიო
------

1. ↑  german design award winner 2020. german design award. ციტირების თარიღი: 2021-02-09.
|  |  |
| --- | --- |
|  | ტერმინს „**ტრინიდადი** "აქვს სხვა მნიშვნელობებიც, იხილეთ **ტრინიდადი (მრავალმნიშვნელოვანი)**. |

**ტრინიდადი**, ოფიციალურად **ლა-სანტისიმა-ტრინიდადი** — ქალაქი ბოლივიაში, ბენის დეპარტამენტის დედაქალაქი. 2010 წლის მონაცემებით, მოსახლეობა შეადგენს 130 000 ადამიანს. 

ქალაქი დაარსდა 1686 წელს. 1769 წელს ის ცხრა მილის მოშორებით გადაადგილდა იქ, სადაც ის დღეს მდებარეობს. თავდაპირველად, ქალაქი მდინარე მამორეზე მდებარეობდა, გადაადგილება სწორედ მდინარის წყლით ხშირმა დატბორვებმა განაპირობა. ამჟამად მდებარეობს ბენის დეპარტამენტის სერკადოს პროვინციაში. 

ქალაქი ბოლივიის ტროპიკებშია გაშენებული, რის გამოც კლიმატი წელიწადის უმეტეს დროს ცხელი და ტენიანია. 

ტრინიდადი ცნობილია როგორც მოტოციკლების ქალაქი, რადგან ეს ტრანსპორტი აქ გადაადგილების ყველაზე გავრცელებულ საშუალებას წარმოადგენს. დღისით თუ ღამით, მოტოცილკის ხმას ყველგან გაიგონებთ.

იხილეთ აგრეთვე
--------------

* ბოლივიის ქალაქების სია

რესურსები ინტერნეტში
--------------------

* Trinidad Travel Guide დაარქივებული 2012-02-27 საიტზე Wayback Machine.
* Weather in Trinidad დაარქივებული 2010-09-09 საიტზე Wayback Machine.
* Bolivian Yellow Pages
* Trinidad
**მწარე მთვარე** (ფრანგ. *Lunes de fiel*) — რომან პოლანსკის რეჟისორობით 1992 წელს გამოსული ეროტიკული თრილერი. მთავარ როლებს ასრულებენ პიტერ კოიოტი, ემანუელ სენიე, ჰიუ გრანტი და კრისტინ სკოტ ტომასი. ფილმი დაფუძნებულია ფრანგი ავტორის, პასკალ ბრუკნერის იგივე სახელწოდების მქონე რომანზე.

სიუჟეტი
-------

ინგლისელი წყვილი, ნაიჯელ და ფიონა დობსონები ხმელთაშუა ზღვაში, სტამბულიდან ინდოეთამდე მიმავალ გემზე იმყოფებიან. ისინი გემზე მალევე შეხვდებიან ლამაზ ფრანგ ქალს. იმავე საღამოს, მოგვიანებით, ნაიჯელი მიმის ბარში მარტოდ მოცეკვავეს ნახავს. ნაიჯელი გაიცნობს მიმის ამერიკელ ქმარსაც, რომელიც მასზე ბევრად უფროსია. იგი ეტლში ზის და ცინიკურად ჰყვება ისტორიებს თავის იმედგაცრუებებზე და სამწერლო კარიერის წარუმატებლობაზე.

ოსკარი ნაიჯელს თავის კაბინაში მოიწვევს, სადაც დეტალურად მოუყვება მისი და მიმის გაცნობის ისტორიას - რომ მიმის პირველად ავტობუსში შეხვდა და მალევე ერთმანეთი შეუყვარდათ. ნაიჯელი ყველაფერს ფიონას მოუყვება. ოსკარი ნაიჯელს მოუთხრობს მისი და მიმის ურთიერთობის შესახებ, როცა ისინი ექსპერიმენტებს ატარებდნენ და იკვლევდნენ სადომაზოხიზმს, ბონდაჟს და ვუაიერიზმს. 

რომან პოლანსკი და ემანუელ სენიე 2011 წელს
მიმი ნაიჯელს შეხვედრას სთხოვს, მაგრამ როცა კაბინაში შევა, აღმოაჩენს, რომ ის და ოსკარი უბრალოდ გაეხუმრნენ. ნაიჯელს წასვლა უნდა, მაგრამ ოსკარი ახალი ამბის მოყოლას იწყებს, თუ როგორ ჩამოყალიბდა მისი და მიმის სიყვარულითა და სიძულვილით სავსე ურთიერთობა. მობეზრებულ ოსკარს დაშორება უნდოდა, მაგრამ მიმი ემუდარა, რომ მიეცა უფლება, მასთან ეცხოვრა. ოსკარი დასთანხმდა, მაგრამ მიმიზე თავისი სადისტური ფანტაზიების განხორციელება დაიწყო. როცა მიმი დაფეხმძიმდა, აიძულა, აბორტი გაეკეთებინა, ამბობდა, რომ კარგი მამა ვერ იქნებოდა.

როცა ნაიჯელი ოსკარის კაბინას დატოვებს, მიმის შეხვდება და ისინი ერთმანეთს აკოცებენ. ამის პარალელურად, აღმოაჩენს, რომ ფიონა ბარში ახალგაზრდა კაცს ეფლირტავება. 

ოსკარი თხრობას ისევ აგრძელებს. ორი წლის განმავლობაში წვეულებებისა და ერთღამიანი ურთიერთობების შემდეგ, მთვრალს მანქანა დაეჯახება. მიმი მის მოსანახულებლად საავადმყოფოში მივა, ხელს ჩამოართმევს და ძირს დააგდებს. ოსკარს ქვედა კიდურები პარალიზებული გაუხდება და მიმის თავის სახლში გადმოსვლას სთხოვს. მიმი დასთანხმდება, მაგრამ ამჯერად ის დაიწყებს ოსკარის დამცირებას. ოსკარის დაბადების დღეზე საჩუქრად იარაღს მისცემს. მალევე ისინი დაქორწინდებიან.

ახალი წლის ღამეს ფიონა ნახავს, თუ როგორ ცეკვავენ მიმი და ნაიჯელი ერთად. ფიონა ნაიჯელს ეტყვის, რომ წვეულებაზე მოსვლა ოსკარმა აიძულა. მალევე მიმი და ფიონა ერთად ცეკვას იწყებენ.

ნაიჯელი ფიონას ოსკარის კაბინაში აღმოაჩენს. იგი შიშველი იწვება მიმის გვერდით. ოსკარი ამტკიცებს, რომ მიმის და ფიონას სექსი ჰქონდათ. ნაიჯელი მას ყელში სწვდება, მაგრამ ოსკარი თავის იარაღს ამოიღებს და ისიც უკან დაიხევს. ოსკარი მძინარე მიმის ესვრის.

როლებში
-------

* ჰიუ გრანტი ნაიჯელ დობსონის როლში
* კრისტინ სკოტ ტომასი ფიონა დობსონის როლში
* ემანუელ სენიე მიმი ბოვიეს როლში
* პიტერ კოიოტი ოსკარ ბენტონის როლში
* ლუკა ველანი დადოს როლში
* ბორის ბერგმანი ოსკარის მეგობრის როლში
* ვიქტორ ბანერჯი მისტერ სინგჰის როლში
* სოფი პატელი ამრიტა სინგჰის როლში
* ოლივია ბრუნე სინდის როლში

რესურსები ინტერნეტში
--------------------

* 

* „მწარე მთვარე" — კინოფილმების ინტერნეტ-მონაცემთა ბაზა (ინგლისური)
* „მწარე მთვარე" — Box Office Mojo-ზე
* 

* „მწარე მთვარე" — Rotten Tomatoes
***„ქორწილი"*** — 1964 წელს მიხეილ კობახიძის სადიპლომო ფილმი, მოკლემეტრაჟიანი სატელევიზიო მხატვრული ფილმი, კომედია. ფილმმა ობერჰაუზენის მოკლემეტრაჟიანი ფილმების საერთაშორისო ფესტივალზე სამი პრიზი მიიღო (ფესტივალის მთავარი პრიზი, კინოჟურნალისტთა ასოციაციის პრიზი, „საერთაშორისო ევანგელისტური კინოცენტრის პრიზი").

სიუჟეტი
-------

ნაწყვეტი ფილმიდან „ქორწილი"
სამსახურისკენ ავტობუსით მგზავრობისას ვაჟი გოგოს შეამჩნევს, რომელიც მოეწონება. უკანა გზაზე ვაჟი და გოგო ერთ ავტობუსში, გვერდიგვერდ სხედან და მგზავრობენ. ვაჟი გოგოს კონსერვატორიაში, ორღანის კონცერტზე გაყვება და სახლამდე მიაცილებს, როდესაც მას ფანჯრიდან გოგოს დედა შეამჩნევს და ბინოკლით დააკვირდება. ვაჟი გაიცნობს გოგოს და მოეჩვენება, რომ გოგოსაც მოეწონა. როდესაც ვაჟი გოგოსთვის სიყვარულის ახსნას გადაწყვეტს და თაიგულით ხელში გოგოს სახლთან მიდის, გოგო სახლში, ახალშეუღლებულ ქმართან და სტუმრებთან ერთად, პატარძლის სამოსში გამოწყობილი საქორწილო სუფრისთვის ემზადება. ვაჟი კედლის ნიშაში ემალება და საქორწილო მაკრიონთან შეხვედრას თავს ირიდებს. კამერა ჩერდება ვაჟის სახეზე, რის შემდეგაც ვაჟი ყვავილებით ხელში ენერგიული ნაბიჯით მიუყვება დაღმართს.

ფესტივალები და პრიზები
----------------------

* სატელევიზიო ფილმების I საკავშირო ფესტივალის პრიზი. ქალაქი კიევი. (1965).
* მოკლემეტრაჟიანი ფილმების II საერთაშორისო ფესტივალის მთავარი პრიზი; ფიარესის პრიზი;საერთაშორისო ევანგელისტური საზოგადოების კინოცენტრის „ინტერფილმის" პრემია ქ. ობერჰაუზენი (1965).
* ახალგაზრდული ფილმების VI საერთაშორისო შეხვედრის ჟიურის დიდი პრიზი, კანი (1965).
* მოკლემეტრაჟიანი ფილმების V საერთაშორისო ფესტივალის პრემია, ქალაქი ბუენოს-აირესი (1966).
* ჟიურის სპეციალური პრიზი, „ფიპრესის" პრიზი, ობერჰაუზენის (გფრ) მოკლემეტრაჟიანი ფილმების საერთაშორისო კინოფესტივალი (1966).

რესურსები ინტერნეტში
--------------------

* ფილმი სრულად

სქოლიო
------

1. 1 2 3 4 5 6 7  ეროვნული ფილმოგრაფია.  დაარქივებულია ორიგინალიდან — 2016-04-04. ციტირების თარიღი: 2019-10-11.
**საუზმე ტიფანისთან** (ინგლ. Breakfast at Tiffany's) — მხატვრული ფილმი, რომელიც 1961 წელს გამოვიდა ეკრანებზე, მთავარ როლებში ოდრი ჰეპბერნი და ჯორჯ პეპარდი.

როლებში
-------

* ოდრი ჰეპბერნი - ჰოლი გოლითლი
* ჯორჯ პეპარდი - პოლ ვარჟაკი
* პატრისია ნილი - ქალბატონი ფეილენსონი/ემილი ოსტისი
* ბადი ებსენი - ბატონი გოლითლი
* მარტინ ბალსამი - ო.ჯ ბერმანი
* მიკი რუნი - ბატონი იონიში
* ალან რიდი - სალი ტომატო

გადაღება
--------

ფილმის რეჟისორად კომპანია Paramount Pictures-მა ბლეიქ ედვარდსი მიიწვია. ეს არის ფილმი, სადაც ბუნებით ინტროვერტი, ოდრი ჰეპბერნი, რომელიც ჰოლი გოლითლის გმირს ასახიერებს, ნამდვილ ექსტროვერტად გადაიქცა. ეს იყო მსახიობის არაჩვეულებრივი გარდასახვა და მისი ერთ-ერთი ყველაზე დასამახსოვრებელი კინო როლი. მიუხედავად ამისა ტრუმენ კაპოტე, რომლის ცნობილი რომანის მიხედვითაც გადაიღეს ეს ფილმი ჰოლის როლზე ოდრი ჰეპბერნის აყვანის წინაღმდეგი იყო. მას სურდა მთავარ როლზე მერილინ მონრო მიეწვიათ, თუმცა კომპანიამ მისი სურვილი არ გაითვალისწინა. ფილმში გამოყენებული მუსიკა (ინგლ. Moon river), რომელსაც ოდრი ჰეპბერნი ასრულებს და რომელიც კომპოზიტორ ჰენრი მანჩინის ეკუთვნის, ამერიკული კინო აკადემიის მთავარი ჯილდოს მფლობელი გახდა. თუმცა სანამ ეს სიმღერა ოსკარამდე მივიდოდა, რეჟისორმა და კინო კომპანია Paramount Pictures-ის წარმომადგენლებმა, ოდრი ჰეპბერნის ნამღერი შეაფასეს, როგორც საშინელება და მისი ფილმიდან ამოჭრაც სცადეს, თუმცა მსახიობმა ეს ფაქტი გააპროტესტა და მათ უთხრა - მხოლოდ ჩემს ცხედარზე გადავლით.

ჯილდოები
--------

ჰოლი გოლაითლი ტიფანის მაღაზიასთან

|  |  |
| --- | --- |
| **ოსკარი** | **ლაურეატი** |
| საუკეთესო ორიგინალური მუსიკისთვის | ჰენრი მანჩინი |
| საუკეთესო ორიგინალური სიმღერისათვის: „Moon River" | ჯონი მერსერიჰენრი მანჩინი |
| **ნომინაციები:** |
| საუკეთესო მსახიობი ქალისათვის | ოდრი ჰეპბერნი |
| საუკეთესო მხატვრული გაფორმებისთვის | ჰალ პერეირაროლანდ ანდერსონისემ კომერირეი მოიერი |
| საუკეთესო ადაპტირებული სცენარისათვის | ჯორჯ აქსელროდი |

რესურსები ინტერნეტში
--------------------

ვიკისაწყობში არის გვერდი თემაზე:
***საუზმე ტიფანისთან (ფილმი)***

* 

* „Breakfast at Tiffany's" — კინოფილმების ინტერნეტ-მონაცემთა ბაზა (ინგლისური)
* „Breakfast at Tiffany's" — TCM-ის მონაცემთა ბაზაში
* „Breakfast at Tiffany's" — Allmovie-ზე
* 

* „Breakfast at Tiffany's" — Rotten Tomatoes
**ბიძინა ჩოლოყაშვილი** — კახეთის 1659 წლის სახალხო აჯანყების ერთ-ერთი მეთაური. საქართველოს მართლმადიდებელი სამოციქულო ეკლესიის წმინდანი, ხსენების დღე — ახალი სტილით 1 ოქტომბერი (18 სექტემბერი).

XVII საუკუნის 30-იან წლებში კახეთის სამეფოს სახლთუხუცესი, შემდეგ სუფრაჯი. ქართლის მეფე როსტომსა და კახეთის მეფე თეიმურაზ I-ს შორის გამართულ ბრძოლაში ამ უკანასკნელის მხარეზე იყო. 1648 წელს თეიმურაზის დავალებით მან ერწო დალაშქრა, რათა თიანეთი მეფისათვის დაემორჩილებინა. კახეთის აჯანყების (1659) შემდეგ შაჰმა შალვა და ელიზბარ ერისთავებთან ერთად ჩოლოყაშვილი ირანში გაიწვია და გამაჰმადიანება მოსთხოვა, მაგრამ, მტკიცე უარი მიიღო. მაშინ შაჰმა ის გადასცა იმ თურქმანებს, რომელთა მეტომეებიც კახეთის აჯანყების დროს გაწყვიტეს. ჩოლოყაშვილი წამებით მოკლეს.

დაკრძალულია იკორთის ტაძარში.

იხილეთ აგრეთვე
--------------

* .......
*

ლიტერატურა
----------

* საქართველოს ისტორიის ნარკვევები, ტ. 4, თბ. 1973
* *ხანთაძე ნ.*, ქართული საბჭოთა ენციკლოპედია, ტ. 11, თბ. 1987. — გვ. 147.
* დეკანოზი ზაქარია (მაჩიტაძე), მანანა ბუკია, მაკა ბულია. „ქართველ წმიდანთა ცხოვრება", თბილისი, 2004

სქოლიო
------

1. ↑  წმიდა მოწამენი: ბიძინა ჩოლოყაშვილი და ქსნის ერისთავნი - ელიზბარი და შალვა (+1661)
**იოსებ (სოსო) ებრალიძე** (დ. 7 ნოემბერი, 1936, თბილისი — გ. 10 ნოემბერი, 2017, იქვე) — ქართველი მომღერალი, ავტორ-შემსრულებელი. საქართველოს დამსახურებული არტისტი (1972). ღირსების ორდენის კავალერი (1997).

ბიოგრაფია
---------

1966 წელს დაამთავრა ხარკოვის ხელოვნების ინსტიტუტის დაუსწრებელი განყოფილება საგუნდო დირიჟორის სპეციალობით.

1955 წლიდან მუშაობდა საქართველოს სახელმწიფო ფილარმონიაში სხვადასხვა მუსიკალურ კოლექტივებთან ერთად (ვოკალური ტრიო, სახელმწიფო საესტრადო ორკესტრი „რერო") მონაწილეობდა საგასტროლო კონცერტებში სსრკ-ის რესპუბლიკებსა თუ საზღვარგარეთის ქვეყნებში. 1960-1961 წლებში მღეროდა მოსკოვში ო. ლუნდსტრემის ჯაზ-ორკესტრში. 1961 წელს ძმასთან, ამირან ებრალიძესთან ერთად დააარსა ვაჟთა ვოკალური ანსამბლი „დიელო"; 1967 წელს კი ანსამბლი „ციცინათელა". არის 50-მდე სიმღერის ავტორი და შემსრულებელი, მათ შორის: „რა დაგიშავე ქალო", „ოციოდე წლის წინ", „რა ყოფილა გურია". მის სიმღერებს ასრულებდნენ სხვადასხვა საესტრადო მომღერლები და კოლექტივები. გადაღებულია კინოფილმებში: „წარსული ზაფხული", „შეხვედრა მთაში". არის არაერთი საკავშირო კონკურსის გამარჯვებული.

ჯილდოები და აღიარება
--------------------

* 1972 — საქართველოს დამსახურებული არტისტი
* 1997 — ღირსების ორდენი

რესურსები ინტერნეტში
--------------------

* სოსო ებრალიძე — საქართველოს ბიოგრაფიული ლექსიკონი
* სოსო ებრალიძე — ეროვნული ფილმოგრაფია
**ამირან ებრალიძე** (დ. 8 აპრილი, 1941, თბილისი — გ. 21 ივნისი, 2020) — ქართველი საესტრადო მომღერალი. ღირსების ორდენის კავალერი (1997).

ბიოგრაფია
---------

1969 წელს დაამთავრა თბილისის ვანო სარაჯიშვილის სახელობის სახელმწიფო კონსერვატორია საყვირის განხრით.

1957 წლიდან მუშაობდა საქართველოს სახელმწიფო ფილარმონიაში, მღეროდა სხვადასხვა კოლექტივებთან ერთად. 1961-1981 წლებში იყო ვოკალურ-ინსტრუმენტული ანსამბლის „დიელოს" სამხატვრო ხელმძღვანელი და სოლისტი, 1979-1982 წლებში — საესტრადო ორკესტრ „რეროს" სამხატვრო ხელმძღვანელი. 1983-1991 წლებში მუშაობდა კულტურულ-საგანმანათლებლო სექტორში ხელმძღვანელ თანამდებობებზე. 1993 წლიდან კვლავ განახლებული ანსამბლ „დიელოს" ხელმძღვანელია. არის არაერთი საესტრადო სიმღერის, მუსიკისა და ჯაზური არანჟირების ავტორი და შემსრულებელი, რამდენიმე საკავშირო კონკურსის ლაურეატი. გასტროლებით მოვლილი აქვს მსოფლიოს მრავალი ქვეყანა. გადაღებულია კინოფილმებში: „წარსული ზაფხული", „შეხვედრა მთაში".

ჯილდოები და აღიარება
--------------------

* 1997 — ღირსების ორდენი

რესურსები ინტერნეტში
--------------------

* ამირან ებრალიძე — საქართველოს ბიოგრაფიული ლექსიკონი
* ამირან ებრალიძე — ეროვნული ფილმოგრაფია
**რაჟდენ ჯგუტას ძე გუმბა** (დ. 12 სექტემბერი, 1926, სოფ. დურიფში, ახლანდ. გუდაუთის მუნიციპალიტეტი, — გ. 17 ივლისი, 2007, სოხუმი) — აფხაზი კომპოზიტორი, საქართველოს სსრ ხელოვნების დამსახურებული მოღვაწე (1958), აფხაზეთის ასსრ ხელოვნების დამსახურებული მოღვაწე (1970), აფხაზეთის ასსრ სახალხო არტისტი (1984), საქართველოს სსრ სახალხო არტისტი (1988).

1957-1959 წლებში სწავლობდა თბილისის სახელმწიფო კონსერვატორიაში. 1971 წელს დაამთავრა მოსკოვის კონსერვატორია. 1940 წლიდან ხელმძღვანელობდა სხვადასხვა თვითმოქმედ საგუნდო კოლექტივს აფხაზეთში. 1957-1971 წლებში, ხანგამოშვებით, იყო აფხაზეთის ხალხური სიმღერისა და ცეკვის სახელმწიფო ანსამბლის სამხატვრო ხელმძღვანელი, 1971–72 წლებში — აფხაზეთის სახელმწიფო საგუნდო კაპელის სამხატვრო ხელმძღვანელი და მთავარი დირიჟორი, 1972 წლიდან — აფხაზეთის სახელმწიფო ფილარმონიის სამხატვრო ხელმძღვანელი და სამხატვრო საბჭოს თავმჯდომარე. შექმნილი აქვს უვერტიურა, სიმფონიები, კანტატა და სხვა. ჩაწერილი აქვს მის მიერ შესრულებული 120-ზე მეტი ხალხური სიმღერა. დაჯილდოებული იყო დიმიტრი გულიას სახელობის პრემიით (1974).

ჯილდოები და აღიარება
--------------------

* 1956 — საქართველოს დამსახურებული არტისტი
* 1958 — საქართველოს სსრ ხელოვნების დამსახურებული მოღვაწე
* 1970 — აფხაზეთის ასსრ ხელოვნების დამსახურებული მოღვაწე
* 1974 — დიმიტრი გულიას სახელობის პრემია
* 1984 — აფხაზეთის ასსრ სახალხო არტისტი
* 1988 — საქართველოს სახალხო არტისტი

ლიტერატურა
----------

* *ცარგუში ვ.*, ენციკლოპედია „საქართველო", ტ. 2, თბ. 2012.

რესურსები ინტერნეტში
--------------------

* რაჟდენ გუმბა — საქართველოს ბიოგრაფიული ლექსიკონი

სქოლიო
------

1. ↑  საქართველოს საბჭოთა სოციალისტური რესპუბლიკის უმაღლესი საბჭოს უწყებები 1988. N7 გვ. 15
|  |  |
| --- | --- |
|  | სხვა მნიშვნელობებისთვის იხილეთ **აბესაძე**. |

**დავით ნოდარის ძე აბესაძე** (დ. 1 აგვისტო, 1951, თბილისი) — ქართველი მომღერალი (ტენორი). საქართველოს სახალხო არტისტი (1988).

ბიოგრაფია
---------

1973 წელს დაამთავრა საქართველოს პოლიტექნიკური ინსტიტუტის არქიტექტურის ფაკულტეტი, ხოლო 1980 წელს თბილისის ილია ჭავჭავაძის უცხო ენათა პედაგოგიური ინსტიტუტის ინგლისური ენის ფაკულტეტი. 1973–1984 წლებში მუშაობდა „საქქალაქმშენპროექტის" არქიტექტორად, 1984 წლიდან „საქკოოპრეკლამის" კომბინატის მთავარი მხატვარია. დავით აბესაძემ 1970 წელს ჯერ კიდევ სტუდენტობის დროს — თ. სეფერთელაძესა და მ. თავართქილაძესთან ერთად პოლიტექნიკურ ინსტიტუტში ჩამოაყალიბა ვოკალური ანსამბლი „ცისფერი ტრიო", რომელიც 1973 წლიდან გამოდის როგორც საქართველოს სახელმწიფო ფილარმონიის პროფესიონალური კოლექტივი. აბესაძის შესრულება გამოირჩევა უშუალობით, ემოციურობით. აქვს ლამაზი ტემბრის ხმა. ოსტატურად ფლობს ფალცეტს, ასევე ოსტატურად ასრულებს აკომპანემენტს გიტარასა და ფანდურზე. დავით აბესაძე ანსამბლთან ერთად გასტროლებზე იყო არაერთ ქვეყანაში. 1979 წლიდან საქართველოს ტელერადიოს სოლისტია.

მიღებული აქვს საქართველოს კომკავშირის პრემია (1982).

ლიტერატურა
----------

* ენციკლოპედია „საქართველო", ტ. 1, თბ. 1997. — გვ. 28.

სქოლიო
------

1. ↑   საქართველოს ბიოგრაფიული ლექსიკონი — დავით აბესაძე — საქართველოს ბიოგრაფიულ ლექსიკონში იხილავთ იმ პიროვნებათა ბიოგრაფიებს, რომლებიც საქართველოს ისტორიის ნაწილნი არიან ან დაკავშირებულნი არიან საქართველოსთან. პროექტი მიზნად ისახავს, გამოაქვეყნოს მაქსიმალურად ყველა ცნობილი ქართველი. საქართველოს პარლამენტის ეროვნული ბიბლიოთეკა. *nplg.gov.ge*. წაკითხვის თარიღი: 9 მაისი, 2019.
**ცისფერი ტრიო** — ქართული მუსიკალური ტრიო, რომლის წევრები არიან: დავით აბესაძე (პირველი ტენორი), თამაზ სეფერთელაძე (მეორე ტენორი), მალხაზ თავართქილაძე (ბარიტონი).

ცისფერი ტრიო 1972 წელს პოლიტექნიკური ინსტიტუტის ბაზაზე შეიქმნა. თავიდან საქართველოს ტელევიზიისა და სახელმწიფო ფილარმონიის სახელით გამოდიოდა. 1985-1995 წლებში ტრიო გასტროლებს აწყობდა ილიკო სუხიშვილისა და ნინო რამიშვილის სახელობის ქართულ ნაციონალურ ბალეტთან ერთად.

ტრიოს გასტროლები ჰქონდა მსოფლიოს 58 ქვეყანაში. ტრიო ხშირად მონაწილეობას იღებდა სხვადასხვა ქვეყანაში გამართულ საქართველოს კულტურის დღეებში.

1981 წელს თამაზ სეფერთელაძეს, დავით აბესაძესა და მალხაზ თავართქილაძეს საქართველოს დამსახურებული არტისტების, 1988 წელს კი სახალხო არტისტების წოდება მიენიჭათ. 2002 წელს ტრიოს წევრები საქართველოს ღირსების ორდენით დაჯილდოვდნენ. ტრიოს 2009 წელს ფილარმონიის დიდი საკონცერტო დარბაზის წინ ვარსკვლავი გაუხსნეს.

2015 წელს მუსიკის განვითარებაში შეტანილი წვლილისთვის ცისფერ ტრიოს საპატიო ჯილდო — „ოქროს ტალღა" გადაეცა.

ტრიო კონფოლანის (საფრანგეთი) და ვენის (ავსტრია) საგაზაფხულო საერთაშორისო ფესტივალების ლაურეატია.

სქოლიო
------

1. ↑  „ლეგენდარულ ანსამბლ „ცისფერი ტრიოს" ისტორიული ტრიუმფი". Old.Primetime.ge. 24 მაისი, 2020. დაარქივებულია ორიგინალიდან — 15 თებერვალი, 2023. ციტირების თარიღი: 15 თებერვალი, 2023. შეამოწმეთ თარიღის პარამეტრი `|accessdate=`, `|date=`, და `|archivedate=`-ში (დახმარება)
2. ↑  ცისფერი ტრიო. Fortuna.ge.  დაარქივებულია ორიგინალიდან — 20 სექტემბერი, 2021. ციტირების თარიღი: 15 თებერვალი, 2023.
3. ↑  საქართველოს სსრ-ის უმაღლესი საბჭოს უწყებები. 1988. №12 გვ. 16
4. ↑  „„ოქროს ტალღის" გამარჯვებულები გამოვლინდნენ". „ინტერპრესნიუსი". 12 ივნისი, 2015. დაარქივებულია ორიგინალიდან — 15 თებერვალი, 2023. ციტირების თარიღი: 15 თებერვალი, 2023. შეამოწმეთ თარიღის პარამეტრი `|accessdate=`, `|date=`, და `|archivedate=`-ში (დახმარება)
**თამაზ სეფერთელაძე** (დ. 9 აგვისტო, 1948, თბილისი — გ. 2 მარტი, 2023, იქვე) — ქართველი ინჟინერი, მომღერალი. საქართველოს სახალხო არტისტი (1984).

ბიოგრაფია
---------

დაამთავრა საქართველოს პოლიტექნიკური ინსტიტუტის ავტომატიზაციისა და გამოთვლითი ტექნიკის ფაკულტეტი 1966 წელს; ჰიდროტექნიკისა და სანტექნიკის ფაკულტეტი და მიენიჭა ინჟინერ-მშენებლის კვალიფიკაცია 1972 წელს.

1972-1974 წლებში მუშაობდა ქ. თბილისის კომუნალური სამსახურების გაერთიანების თბომეურნეობის სამმართველოს საიზოლაციო სამსახურის უფროსად. 1976-1978 წლებში — საქართველოს პროფესიული კავშირების კაპიტალური მშენებლობის სამმართველოს მშენებარე ობიექტების დირექციის დირექტორის მოადგილედ. 1978-1984 წლებში იყო მცხეთა-მთიანეთის მხარის საშენ მასალათა გაერთიანების დირექტორი, 1984-1991 წლებში — რესპუბლიკური გაერთიანება „საქრეკლამის" გენერალური დირექტორი. 1991 წელს დაინიშნა საქართველოს კულტურის მინისტრის მოადგილედ. 1994-1996 წლებში იყო საქართველოს საზღვარგარეთთან კულტურული ურთიერთობების საზოგადოების თავმჯდომარის პირველი მოადგილე, 1996-2006 წლებში — თბილისის საერთაშორისო აეროპორტის სამეთვალყურეო საბჭოს თავმჯდომარე. 2011 წლიდან მუშაობდა საქართველოს ტექნიკური უნივერსიტეტის რექტორის მრჩევლად. პროფესიულ საქმიანობასთან ერთად აქტიურად მოღვაწეობდა ესტრადაზე. ჯერ კიდევ ინსტიტუტში სწავლის პერიოდში მალხაზ თავართქილაძესთან და დავით აბესაძესთან ერთად ჩამოაყალიბა ვოკალური ანსამბლი „ცისფერი ტრიო". ანსამბლმა 1973 წლიდან დაიწყო გამოსვლა, როგორც საქართველოს სახელმწიფო ფილარმონიის პროფესიონალურმა კოლექტივმა.

ჯილდოები და აღიარება
--------------------

* 1981 — საქართველოს დამსახურებული არტისტი
* 1984 — საქართველოს სახალხო არტისტი
* 2002 — ღირსების ორდენი

ლიტერატურა
----------

* საქართველოს არქიტექტორთა და მშენებელთა ენციკლოპედია. წიგნი 2. თბილისი, 2021, გვ. 230

რესურსები ინტერნეტში
--------------------

* თამაზ სეფერთელაძე — საქართველოს ბიოგრაფიული ლექსიკონი
* 60 კითხვა - თამაზ სეფერთელაძე

სქოლიო
------
**მერიდიანი** (ლათ. meridies) — დედამიწის პოლუსების შემაერთებელი წრეხაზებია. მერიდიანის ერთგრადუსიანი რკალის სიგრძე საშუალოდ 111,1 კმ-ს შეადგენს, საშუალო სიგრძე 40 009 კმ-ს. მერიდიანების გრადუსების ათვლა იწყება გრინვიჩის მერიდიანიდან.
გეომაგნიტური ველის ძალწირის პროექცია დედამიწის ზედაპირზე. მაგნიტური მერიდიანები თავს იყრის დედამიწის ჩრდილოეთ და სამხრეთ *მაგნიტურ პოლუსებში*. მაგნიტურ მერიდიანზე გამავალ ვერტიკალურ სიბრტყეს მაგნიტური მერიდიანის სიბრტყე ეწოდება. დედამიწის ზედაპირის მოცემულ წერტილში მაგნიტური მერიდიანის სიბრტყე არ ემთხვევა გეოგრაფიული მერიდიანის სიბრტყეს. კუთხეს მათ შორის მაგნიტური მიხრილობა ეწოდება. ეს კუთხე იცვლება ადგილსა და დროის მიხედვით.
განარჩევენ აგრეთვე გეომაგნიტურ მერიდიანს — მოცემულ წერტილსა და ჩრდილოეთ და სამხრეთ *გეომაგნიტური პოლუსების* შემაერთებელ წრფეზე გამავალი სიბრტყის დედამიწის ზედაპირთან გადაკვეთის ხაზს. გეომაგნიტური მერიდიანები დიდი წრეწირების რკალების თანხვედრილია. მაგნიტური მერიდიანებისაგან განსხვავებით, რომლებიც დედამიწის რეალურ მაგნიტურ ველს ასახავს, გეომაგნიტური მერიდიანები ასახავს მის პირველ მიახლოებას — ერთგვაროვნად დამაგნიტებული დედამიწის სფეროს ველს.

რესურსები ინტერნეტში
--------------------

* მერიდიანი – ენციკლოპედია ბრიტანიკა

|  |  |  |  |
| --- | --- | --- | --- |
| 

| ხ • გ • რ
პარალელები / მერიდიანები |
| --- |
|  |
| 

**ეკვატორი**
ჩრდილოეთი ტროპიკი
სამხრეთი ტროპიკი
არქტიკული წრე
ანტარქტიკული წრე
**ეკვატორი**
ჩრდილოეთი ტროპიკი
სამხრეთი ტროპიკი
არქტიკული წრე
ანტარქტიკული წრე
**ეკვატორი**
ჩრდილოეთი ტროპიკი
სამხრეთი ტროპიკი
არქტიკული წრე
ანტარქტიკული წრე
**W 0° E**
30°
60°
90°
120°
150°
180°
30°
60°
90°
120°
150°
180°
5°
15°
25°
35°
45°
55°
65°
75°
85°
95°
105°
115°
125°
135°
145°
155°
165°
175°
5°
15°
25°
35°
45°
55°
65°
75°
85°
95°
105°
115°
125°
135°
145°
155°
165°
175°
10°
20°
40°
50°
70°
80°
100°
110°
130°
140°
160°
170°
10°
20°
40°
50°
70°
80°
100°
110°
130°
140°
160°
170°
**0°**
10°
20°
30°
40°
50°
60°
70°
80°
90°
10°
20°
30°
40°
50°
60°
70°
80°
90°
5° **N**
15°
25°
35°
**45°**
55°
65°
75°
85°
5° **S**
15°
25°
35°
**45°**
55°
65°
75°
85°
45x90
45x90
45x90
45x90

 |

 |
სალტე **ISA**(*Industry standart architecture*- სამრეწველო სტანდარტული არქიტექტურა) მრავალი წლის განმავლობაში პერსონალური კომპიუტერების სტანდარტულ უნივერსალურ სალტეს წარმოადგენდა.

სალტე ISA-8 ბიტი
----------------

ISA სალტის პირველი სტანდარტი 8-ბიტიან ვერსიას წარმოადგენს. იგი მხოლოდ IBM XT-86 მოდელის პერსონალურ კომპიუტერებში გვხვდება. სალტე მუშაობს პროცესორის და სისტემური პლატის სიხშირეზე - 4,77 მჰც. 

Isa1

სალტე ISA-16 ბიტი
-----------------

ISAსტანდარტის შემდგომ განვითარებას 16-თანრიგა ISA (AT-BUS) სალტე წარმოადგენს. AT-BUS სლოტი ორი ნაწილისაგან შედგება. ერთი ნაწილი ზუსტად შეესაბამება 8-ბიტიან ISA სლოტს, ხოლო მეორე ნაწილი მონაცემთა/სამისამართო, წყვეტის და მეხსიერებისადმი პირდაპირი წვდომის (DMA) იმ დამატებითი სიგნალებისთვისაა განკუთვნილი, რომლებიც მხოლოდ 16-თანრიგა კონტროლერების მიერ გამოიყენება. ამრიგად, 16-ბიტიან ISA სლოტში შესაძლებელია როგორც 8, ასევე 16-თანრიგა კონტროლერების დაყენება.

ISA სალტეზე მონაცემთა გადაცემა შემდეგნაირად სრულდება. თაცდაპირველად სამისამართო სალტეზე გადაიცემა მეხსიერების უჯრედის ან შეყვანა-გამოყვანის პორტის მისამართი, ხოლო ამის შემდეგ მონაცემთა სალტეზე გაიცემა მონაცემი. რამდენიმე ტაქტის დაყოვნების შემდეგ გაიცემა ჩაწერის სტრობი (სინქროსიგნალი). ამ დროს უცნობია, მოესწრო თუ არა მონაცამის ჩაწერა. ამიტომ 16 თანრიგა ISA სალტის სამუშაო სიხშირე საკმაოდ დაბალია და 8,33მჰც-ს შეადგენს, რათა ყველაძე ნელმა მოწყობილობებმაც კი "მოასწრონ" მონაცემების გაცვლა.

ISA სალტეების ძირითადი უარყოფითი თვისება დაბალი სწრაფქმედებაა. intel 80386 და intel 80486 პროცესორების ოპტიმალური სატაქტო სიხშირით მუშაობის დროს ISA სალტეები ვერ უზრუნველყოფენ მონაცემთა ისეთი სიჩქარით გადაცემას, როგორითაც მათ ცენტრალური პროცესორი ამუშავებს. ამ დროს ადგილი აქვს პროცესორის მოცდენას (მოლოდინის ციკლები). ამიტომ საჭირო გახდა ახალი, უფრო მაღალი სწრაფქმედების მქონე სალტეების დამუშავება.

რესურსები ინტერნეტში
--------------------

ვიკისაწყობში არის გვერდი თემაზე:
***ISA***

* www.pcisig.com
* დაარქივებული 2010-11-27 საიტზე Wayback Machine.


|  |  |
| --- | --- |
| კომპიუტერი | *ეს სტატია კომპიუტერების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
ალ-ფათიჰა
ٱلۡفَاتِحَةِ
**ალ-ფათიჰა** (არაბ. ألْفَاتِحَة; **ალ ფათიჰა**, ან **ალ-ფათიჰაჰ**; ქართულად **გახსნა** ან **გამხსნელი**) — ყურანის პირველი სურა (თავი). შეიცავს 7 აიას. პირველი სურა ადიდებს უფალს, სთხოვს მას შეწევნას და სწორი გზით ტარებას.

შინაარსი
--------

1. მოწყალე და მწყალობელი ალლაჰის სახელით

2. ქება-დიდება ალლაჰს, სამყაროთა ღმერთს,

3. მოწყალესა და მწყალობელს,

4. განსჯის (განკითხვის) დღის ერთადერთ განმკარგველს!

5. მხოლოდ შენ გცემთ თაყვანს და მხოლოდ შენგან ვითხოვთ შეწევნას!

6. გვატარე სწორი გზით!

7. იმათი გზით, ვისაც სიკეთე უბოძე შენ, და არა იმათი გზით, ვისაც შენი რისხვა დაატყდა თავს და არც იმათის, რომელნიც მცდარ გზაზე დგანან!

რესურსები ინტერნეტში
--------------------

* ალ-ფათიჰა

|  |  |  |  |  |  |
| --- | --- | --- | --- | --- | --- |
| 

| ხ • გ • რ
ყურანის თავები |
| --- |
|  |
| სურები | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* 28
* 29
* 30
* 31
* 32
* 33
* 34
* 35
* 36
* 37
* 38
* 39
* 40
* 41
* 42
* 43
* 44
* 45
* 46
* 47
* 48
* 49
* 50
* 51
* 52
* 53
* 54
* 55
* 56
* 57
* 58
* 59
* 60
* 61
* 62
* 63
* 64
* 65
* 66
* 67
* 68
* 69
* 70
* 71
* 72
* 73
* 74
* 75
* 76
* 77
* 78
* 79
* 80
* 81
* 82
* 83
* 84
* 85
* 86
* 87
* 88
* 89
* 90
* 91
* 92
* 93
* 94
* 95
* 96
* 97
* 98
* 99
* 100
* 101
* 102
* 103
* 104
* 105
* 106
* 107
* 108
* 109
* 110
* 111
* 112
* 113
* 114

 | 
 |

 |
***,,ჩემი ბედნიერი ოჯახი''*** არის ნანა ექვთიმიშვილისა და საიმონ გროსის 2017 წლის ქართული დრამა. ფილმის ძირითადი თემა ქართული ოჯახური თანაცხოვრებაა, მთელი თავისი სირთულეებითა თუ არეული გრძნობებით. ფილმი საქართველოს, გერმანიისა და საფრანგეთის ერთობლივი კინოპროდუქციაა და მისი პრემიერა სანდენსის კინოფესტივალზე შედგა. მალევე გახდა ცნობილი, რომ Netflix-მა ფილმის დისტრიბუციის უფლება შეიძინა და „ჩემი ბედნიერი ოჯახი" *IndiWire*-ის 2017 წლის იმ 50 საუკეთესო ფილმს შორის მოხვდა, რომელიც Netflix-ზე გავიდა. იმის შემდეგ, რაც ფილმი ხელმისაწვდომი გახდა თითქმის ყველა პლატფორმაზე მან ასევე *Rotten Tomatoes*-ზე უმაღლესი შეფასება 100% მიიღო. საქართველოში კი, პრემიერა 2017 წლის 28 სექტემბერს გაიმართა.

სიუჟეტი
-------

ფილმის მთავარი გმირი, ქართული ენისა და ლიტერატურის პედაგოგი, 52 წლის მანანა მხეიძეა, რომელიც ერთ დღეს თავისი რუტინული ცხოვრების რადიკალურად შეცვლას გადაწყვეტს. მანანა მიატოვებს დიდ ოჯახს: ქმარს - სოსოს, შვილს - ნინოს და სიძეს - ვახოს, ასევე მეორე შვილს - ლაშას და მშობლებს. იგი იქირავებს ბინას და გადავა მარტო საცხოვრებლად. მანანას არც საყვარელი ჰყავს და არც სხვა ფარული მოტივი ამოძრავებს, იგი უბრალოდ მშვიდ ცხოვრებასა და მოდუნებას ნატრობს, რის საშუალებასაც ოჯახი არ აძლევს. ფილმი გვაჩვენებს ტრადიციებს აყოლილი, თუმცა სულით თავისუფალი და დამოუკიდებელი ქართველი ქალის ისტორიას, რომელიც წინააღმდეგობების მიუხედავად აკეთებს იმას, რაც გულით სურს. სცენარი ასევე ეხება ისეთ საკითხებს, როგორიცაა ღალატი, ნდობა, გენდერის როლი საზოგადოებაში, პატრიარქატი და ა.შ.

მსახიობები
----------

* მერაბ ნინიძე - სოსო
* ია შუღლიაშვილი - მანანა
* მარიამ ბოკერია - კითსი
* ბერტა ხაფავა - ლამარა
* ცისია ქუმსიშვილი - ნინო
* ლიკა ბაბლუანი - თათია ჩიგოგიძე
* დიმიტრი ორაგველიძე - რეზო
* გოვენ ჭეიშვილი - ოთარი
* გიორგი ტაბიძე - ლაშა
* გიორგი ხურცილლავა - ვახო

ჯილდოები და ნომინაციები
-----------------------

#### ვისბადენის საერთაშორისო კინოფესტივალ

* საუკეთესო რეჟისორული ნამუშევრის ჯილდო;
* კინოკრიტიკოსთა საერთაშორისო ფედერაციის (FIPRESCI) პრიზი.

#### ჰონ-კონგის საერთაშორისო კინოფესტივალი

* საუკეთესო ნამუშევრის ჯილდო - ,,ცეცხლოვანი ფრინველი'' გადაეცა

#### სოფიას კინოფესტივალი

* საუკეთესო რეჟისურის ჯილდო.

რესურსები ინტერნეტში
--------------------

* 

* ჩემი ბედნიერი ოჯახი — კინოფილმების ინტერნეტ-მონაცემთა ბაზა (ინგლისური)
* My Happy Family - www.rogerebert.com
* My Happy Family - www.rottentomatoes.com
* My Happy Family www.netflix.com

სქოლიო
------

1. ↑  ‘My Happy Family’ Review: A Wife and Mother Escapes Her Trap — Sundance 2017
2. ↑  ჩემი ბედნიერი ოჯახი საქართველოს კინოთეატრებში 28 სექტემბრიდან გავა
3. ↑  Sundance: Seriously, We Already Have One of 2017’s Best Films
4. ↑  „ჩემი ბედნიერი ოჯახი" გერმანული კინოს ჯილდოზე წარადგინეს
**სამყურა** (Trifolium) — ერთწლოვან და მრავალწლოვან მცენარეთა გვარი პარკოსანთა ოჯახისა. ყველა სახეობა ბალახოვანია. მათი ფოთოლი სამ ფოთოლაკიანია (აქედან მოდის მისი სახელიც). ყვავილები წითელი, ყვითელი, თეთრი ან ვარდისფერია, შეკრებილი თავაკისებრ, იშვიათად მტევნისებრ ყვავილებად. ნაყოფი პატარა პარკია, 1-2, იშვიათად 3-6 თესლით. ფესვები მთავარღერძიანია. მათზე დიდი რაოდენობით ვითარდება აზოტის შემთვისებელი ბაქტერიების კოჟრები, რომლებიც ამდიდრებენ ნიადაგს აზოტოვანი შენაერთებით. 

300-მდე სახეობა უმთავრესად გავრცელებულია ევროპის, აზიის, აფრიკისა და ჩრდილოეთ ამერიკის ზომიერ და სუბტროპიკულ ოლქებში. საქართველოში იზრდება 40-მდე სახეობა. სამყურას ბევრი სახეობა საქონლის საუკეთესო საკვებია და დიდი ხანია კულტურებშია შეყვანილი. ამ მხრივ აღსანიშნავია წითელი ანუ მდელოს სამყურა (Trifolium pratense), რომლის ორი ფორმა არსებობს — საგვიანო ანუ ჩრდილოეთის ერთსათიბა და საადრევო ანუ სამხრეთის ორსათიბა; ვარდისფერი ანუ შვედური სამყურა (Trifolium hybridum) — საკვებად იყენებენ სხვა მარცვლოვნებთან ერთად; თეთრი სამყურა (Trifolium repens) — თესენ სხვა სამყურასთან ან მარცვლოვნებთან ერთად. გაძოვების შემდეგ სწრაფად ამოიზრდება .

ლიტერატურა
----------

* *ლაჩაშვილი ი.*, ქართული საბჭოთა ენციკლოპედია, ტ. 9, თბ. 1985. — გვ. 43.
**შერეული ესტაფეტა** ბიატლონში 2022 წლის ზამთრის ოლიმპიურ თამაშებზე 5 თებერვალს, ბიატლონის ეროვნულ ცენტრში გაიმართა, რომელიც პეკინიდან 180 კმ-ით ჩრდილოეთით, ზღვის დონიდან 1665 მეტრის სიმაღლეზე მდებარეობს. შეჯიბრში ნორვეგიამ გაიმარჯვა, მეორე ადგილზე საფრანგეთი გავიდა, ხოლო მესამე ადგილი რუსეთის ოლიმპიურმა კომიტეტმა დაიკავა.

შეჯიბრი ადგილობრივი დროით 17:00 საათზე დაიწყო.

მიმოხილვა
---------

მოქმედი ჩემპიონი საფრანგეთი, ხოლო მეორე და მესამე ადგილის მფლობელები ნორვეგია და იტალია იყვნენ. ოლიმპიურ თამაშებამდე 2021-2022 წლის ბიატლონის მსოფლიო თასზე მხოლოდ ერთი შერეული ესტაფეტა ჩატარდა, რომელიც ნორვეგიამ მოიგო, ხოლო ვერცხლისა და ბრინჯაოს მედლები ბელარუსისა და საფრანგეთის გუნდებმა დაიკავეს. 2021 წლის ბიატლონის მსოფლიო ჩემპიონატის 4 X 7.5 კმ-ის შერეული ესტაფეტის გამარჯვებულიც ნორვეგია იყო. 

შეჯიბრის პირვეი ეტაპი მართე ოლსბუ როისელანმა მოიგო, რომელმაც იტალიელ ბიატლონისტს 15 წმ-ით აჯობა. მესამე, მეოთხე და მეხუთე ბელარუსის, შვედეთისა და რუსეთის ოლიმპიური კომიტეტის წარმომადგენლები იყვნენ. ფრანგ ანაის შევალიე-ბუშეს 2 საჯარიმო წრის დაფარვა მოუწია და ეტაპი მეცხრე ადგილზე დაასრულა. მეორე წრეში ნორვეგიელმა ტირილ ეკჰოფმა სამი საჯარიმო წრე დაფარა და ასპარეზობა მეხუთე ადგილზე დაასრულა. ჟულია სიმონმა საფრანგეთი პირველ ადგილზე გაიყვანა და იტალიას 4 წმ-ით, შვედეთს 15, ხოლო აშშ-სა და ნორვეგიას 30-30 წამით აჯობა. კრისტინა რეზცოვას ერთი საჯარიმო წრის გავლა მოუწია, რის გამოც რუსეტის ოლიმპიური კომიტეტი მეშვიდე ადგილზე აღმოჩნდა და ლიდერს 1 წუთით ჩამორჩა.

მესამე წრეში ალექსანდრე ლონგინოვი უსწრაფესი იყო და რუსეთის ოლიმპიური კომიტეტი პირველ ადგილზე გაიყვანა. შვედეთი მეორე იყო, ხოლო ემილიენ ჟაკლენს დგომისას სროლის შემდეგ ორი საჯარიმო წრის გავლა მოუწია და მესამე ადგილზე აღმოჩნდა. აშშ მეოთხე, ხოლო ნორვეგია მეხუთე ადგილზე იყო და ოთხი მდევარი ლიდერს დაახლოებით 20 წამით ჩამორჩებოდა. იტალიელმა თომას ბორმოლინმა ერთი საჯარიმო წრის შემდეგ ეტაპი მეშვიდე ადგილზე დაასრულა და იტალია მედლებისთვის რბოლას ვეღარ დაუბრუნდა. 

უკანასკნელ ეტაპზე კანტენ ფიიონ-მაილე და იოჰანეს ტინეს ბიო ედუარდ ლატიპოვს დაეწივნენ. ფინიშთან ბიომ ფიიონ-მაილესა და ლატიპოვს გადაუსწრო და ნორვეგიამ ოქროს მედალი მოიპოვა. საფრანგეთს ვერცხლი, ხოლო რუსეთის ოლიმპიურ კომიტეტს ბრინჯაო ერგო.

სქოლიო
------

1. ↑  Beijing Organising Committee for the 2022 Olympic and Paralympic Winter Games.  დაარქივებულია ორიგინალიდან — 2021-07-20. ციტირების თარიღი: 2021-07-18
2. ↑  Beijing. *Inside IBU*. International Biathlon Union.  დაარქივებულია ორიგინალიდან — 2022-01-16. ციტირების თარიღი: 2022-01-16.
3. ↑  Final results (5 February 2022). ციტირების თარიღი: 19 February 2022
**ზედაზნის ციხის აღება** — 1103 წელს საქართველოს სამეფო ხელისუფლების მიერ ფეოდალური მონარქიის გაძლიერება-ცენტრალიზაციისათვის გატარებული ერთ-ერთი მნიშვნელოვანი ღონისძიება.

კახეთ-ჰერეთის შემოერთებისათვის ბრძოლაში დავით აღმაშენებელმა პირველად ზედაზნის ციხეზე მიიტანა იერიში. ეს იყო კახეთ-ჰერეთის სამეფოს ერთ-ერთი სტრატეგიული პუნქტი, რომელიც შიდა ქართლიდან მიმავალ ძირითად გზას კეტავდა. ამ დროს ზედაზენი ძაგან აბულეთისძეს ეკუთვნოდა, რომელიც კახეთის მეფეს მორჩილებდა. 1103 წელს დავითმა ზედაზნის ციხე წაართვა კვირიკე IV-ს. ძაგანმა, თავისი ძმის, წილკნელი ეპისკოპოსის — მოდისტოსის მხარდაჭერით სცადა დავითის წინააღმდეგ გამოსვლა, მაგრამ დამარცხდა და შიომღვიმის მონასტერს შეაფარა თავი. მონასტრის საძმომ ურჩი ფეოდალი თავად გადასცა საქართველოს მეფეს.

ლიტერატურა
----------

* სამუშია, ჯაბა (2015). *საქართველოს ილუსტრირებული ისტორია, ტ. 6 – დავით აღმაშენებელი*. თბილისი:  პალიტრა L. ISBN 978-9941-21-755-5.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
დავით IV აღმაშენებლის ეპოქა |
| --- |
|  |
| ოჯახი | 

|  |  |
| --- | --- |
| ცოლები | 
* *უცნობი სომეხი ქალი*
* გურანდუხტი

 |
|  |
| შვილები | 
* დემეტრე I
* ვახტანგი
* თამარი
* კატაჲ
* თამარ მრწემი

 |

 | 
 |
|  |
| პიროვნებები | 
* გიორგი ჭყონდიდელი
* არსენ იყალთოელი
* დიმიტრი
* ბასილ III
* იოანე VI
* ლიპარიტ V
* რატი IV
* ძაგან აბულეთისძე
* მოდისტოს აბულეთისძე
* აბულეთი
* ივანე ორბელი
* არიშიანი
* ბარამი
* ქავთარ ბარამის ძე

 |
|  |
| რეფორმები | 
* სამხედრო რეფორმები
* ყივჩაყთა გადმოსახლება საქართველოში
* რუის-ურბნისის საეკლესიო კრება
* სააჯო კარი

 |
|  |
| ბრძოლები | 
* ზედაზნის ციხის აღება
* ერწუხის ბრძოლა
* სამშვილდის შემოერთება
* რუსთავის შემოერთება
* რახსის ბრძოლა
* ბოტორის ბრძოლა
* დიდგორის ბრძოლა
* თბილისის შემოერთება
* დმანისის შემოერთება
* ანისის შემოერთება

 |

 |
|  |  |
| --- | --- |
|  | სხვა მნიშვნელობებისთვის იხილეთ **იაშვილი**. |

**რევაზ იოსების ძე იაშვილი** (დ. 16 ივლისი, 1929, თბილისი — გ. 2 აგვისტო, 1996) — ქართველი კერამიკოსი, თანამედროვე ქართული შავ-კრიალა კერამიკის ფუძემდებელი. საქართველოს დამსახურებული მხატვარი (1965).

ბიოგრაფია
---------

1953 წელს დაამთავრა თბილისის სამხატვრო აკადემია. თბილისის სამხატვრო აკადემიის პედაგოგი (1974 წლიდან პროფესორი). მისი ნამუშევრებისათვის დამახასიათებელია ლაკონიური და მეტყველი ფორმები, უბრალოება, პლასტიკურობა, დეკორატიულობა, ეროვნული ტრადიციების ელემენტების ჰარმონიული შერწყმა თანამედროვე მხატვრულ ფორმებთან. მნიშვნელოვანი ნამუშევრები: საღვინე ჭურჭლები— "ირემი" (1960, ოქროს მედალი მოსკოვის სასოფლო სამეურნეო გამოფენაზე), „ხარი" (1963, ვერცხლის მედალი პრაღის კერამიკის მსოფლიო გამოფენაზე); გააფორმა წყაროები ზედაზენზე (1965), რიკოთის უღელტეხილზე (1966), წყალტუბოში (1966.) 

დაკრძალულია თბილისში საბურთალოს პანთეონი.

ლიტერატურა
----------

* ენციკლოპედია „საქართველო", ტ. 4, თბ. 2018. — გვ. 178.
* ენციკლოპედია „თბილისი", თბ. 2002. — გვ. 557, ISBN 99928-20-32-2.

რესურსები ინტერნეტში
--------------------

* რევაზ იაშვილი — საქართველოს ბიოგრაფიული ლექსიკონი